Държавен вестник, бр. 38, 2025 г., стр. 27

БРОЙ  38	
Д Ъ Р Ж А В Е Н  В Е С Т Н И К 	
СТР.  27   
3. Защитената зона по т. 1 се обявява с цел:
3.1. опазване и поддържане на типовете 
природни местообитания, посочени в т. 2.1, 
местообитанията на посочените в т. 2.2 видове, 
техните популации и разпространение в грани­
ците на зоната, за постигане и поддържане на 
благоприятното им природозащитно състояние 
в съответните биогеографски региони;
3.2. подобряване на структурата и функции­
те на природни местообитания с кодове 4060, 
6520, 9110, 9150, 9170, 9180*, 91BA, 91CA, 91E0*, 
91M0, 91W0, 9410 и 9530 в Континенталния и в 
Алпийския биогеографски регион;
3.3. подобряване на състоянието на попу­
лацията на вида *Ручеен рак (Austropotamobius 
torrentium) в частта от защитената зона, попадаща 
в Алпийския биогеографски регион;
3.4. подобряване на местообитанията на 
вида Обикновен паракалоптенус (Paracaloptenus 
caloptenoides) в двата биогеографски региона;
3.5. подобряване на местообитанията на 
видовете Лалугер (Spermophilus citellus), Главоч 
(Cottus gobio), *Ручеен рак (Austropotamobius 
torrentium) и Hamatocaulis vernicosus в частта от 
защитената зона, попадаща в Алпийския био­
географски регион;
3.6. при необходимост подобряване на състоя­
нието или възстановяване на типове природни 
местообитания, посочени в т. 2.1, местообитания 
на посочени в т. 2.2 видове и техни популации;
3.7. поддържане на свързаността на местооби­
танията на приоритетните за опазване видове 
*Кафява мечка (Ursus arctos) и *Европейски 
вълк (Canis lupus), както и на вида Дива коза 
(Rupicapra rupicapra balcanica).
4. За защитената зона по т. 1 със Заповед 
№ РД-289 от 25.04.2025 г. на министъра на 
околната среда и водите са утвърдени специ­
фични и подробни цели на опазване, които са 
налични и се съхраняват в Министерството на 
околната среда и водите, РИОСВ – Благоевград, 
РИОСВ – София, РИОСВ – Пазарджик, и на 
интернет страницата на Информационната 
система за защитените зони от екологичната 
мрежа Натура 2000.
5. Целите на защитената зона по т. 3 и 4 се 
определят съобразно важността на защитената 
зона за постигане и поддържане на благопри­
ятното природозащитно състояние на типовете 
природни местообитания и видовете по т. 2 в 
съответните биогеографски региони, както и за 
свързаността и целостта на мрежата от защите­
ни зони в страната, като част от Европейската 
екологична мрежа Натура 2000. Те определят 
и приоритетите при планиране и прилагане на 
мерки в защитената зона.
6. Приоритетни за опазване в защитената 
зона са видовете *Кафява мечка (Ursus arctos) и 
Главоч (Cottus gobio), типовете природни мес­
тообитания и видовете, означени със знак (*) в 
приложения № 1 и № 2 от ЗБР, както и типовете 
природни местообитания и видовете, за които 
са определени цели за подобряване в т. 3.
7. Пълният опис на координатите на точ­
ките, определящи границата на защитена зона 
BG0000636 „Ниска Рила“, е посочен в приложе­
нието, неразделна част от настоящата заповед.
8. Стандартният формуляр с данни и оценки 
за защитената зона, както и картен материал 
с границите є са налични и се съхраняват в 
Министерството на околната среда и води­
те, РИОСВ – Благоевград, РИОСВ – София, 
РИОСВ – Пазарджик, и на интернет страницата 
на Информационната система за защитените 
зони от екологичната мрежа Натура 2000.
9. В границите на защитената зона се за­
бранява:
9.1. постоянно съхраняване и депониране 
на отпадъци;
9.2. провеждане на състезания с моторни 
превозни средства извън съществуващите пъ­
тища и регламентираните за това места;
9.3. движение на мотоциклети, ATV, UTV и 
бъгита в неурбанизирани територии извън съ­
ществуващите пътища; забраната не се прилага 
за определени на основание на нормативен акт 
трасета за движение на изброените моторни пре­
возни средства, както и при бедствия, извънредни 
ситуации и за провеждане на противопожарни, 
аварийни, контролни и спасителни дейности;
9.4. изграждане на нови ВЕЦ в речния басейн 
на р. Искър;
9.5. промени в хидроморфологичния ре­
жим чрез отводняване, изземване на наносни 
отложения, коригиране, преграждане с диги 
на водните тела в речния басейн на р. Искър, 
с изключение на такива: в урбанизирани те­
ритории; за изграждане на водохващания за 
питейно-битово водоснабдяване; в случаи на 
опасност от наводнения, които могат да доведат 
до риск за живота и здравето на хората или 
настъпване на материални щети; при бедствия 
и аварии; за подобряване на състоянието на 
природните местообитания и местообитанията 
на видовете по т. 2;
9.6. търсене и проучване на общоразпрос­
транени полезни изкопаеми (строителни и 
скалнооблицовъчни материали), разкриване 
на нови и разширяване на концесионните пло­
щи за добив на общоразпространени полезни 
изкопаеми (строителни и скалнооблицовъчни 
материали); забраната не се прилага в случаите, 
в които към датата на обнародване на заповедта 
в „Държавен вестник“ има започната процедура 
за предоставяне на разрешения за търсене и/или 
проучване, и/или за предоставяне на концесия 
за добив по Закона за подземните богатства и по 
Закона за концесиите, или е започнала процедура 
за съгласуването им по реда на глава шеста от 
Закона за опазване на околната среда и/или 
по чл. 31 от ЗБР, или е подадено заявление за 
регистриране на търговско откритие;
9.7. промяна на начина на трайно ползване, 
разораване, залесяване и превръщане в трай­
ни насаждения на ливади, пасища и мери при 
ползването на земеделските земи като такива;